L-Arabja Sawdija twaħħal fl-Iran għall-attakk fuq it-tankers taż-żejt fil-Golf tal-Oman
L-Arabja Sawdija qed twaħħal fl-Iran għall-attakki riċenti fuq żewġ tankers taż-żejt fil-Golf tal-Oman. Il-Prinċep Mohammed bin Salman qal li pajjiżu mhux se jżomm lura milli jindirizza l-isfidi li mistenni jaffaċċja jekk kif it-tensjoni bejn iż-żewġ pajjiżi qed tikber. Iż-żewġ tankers taż-żejt kienu attakkati l-Ħamis li għadda, xahar biss wara li erbgħa oħra spiċċaw fil-mira ta' attakk ieħor ftit 'il barra mill-kosta tal-Emirati Għarab Magħquda. Il-Gvern Amerikan ukoll qed iwaħħal fl-Iran għal dan l-attakk, b'dan tal-aħħar kontinwament jiċħad dawn l-akkużi.